《送刘宋卿还家兼讯顾长卿世卿》
明代·徐熥

平芜漠漠白云閒，忍向尊前送客还。赋别此时过候馆，怀人今夜闭空山。

一年春色啼莺里，千里归心去马间。为问姑苏台上客，几人飞梦到闽关。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。